CELEX: 32016R0934
Language: da
Date: 2016-06-08 00:00:00
Title: Kommissionens gennemførelsesforordning (EU) 2016/934 af 8. juni 2016 om tarifering af visse varer i den kombinerede nomenklatur

14.6.2016   
               
               
                  DA
               
               
                  Den Europæiske Unions Tidende
               
               
                  L 155/13
               
            KOMMISSIONENS GENNEMFØRELSESFORORDNING (EU) 2016/934
      af 8. juni 2016
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 8. juni 2016.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør for beskatning og toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     En vare bestående af følgende komponenter, der er pakket som et sæt:
                     
                                 —
                              
                              
                                 Et rektangulært ark (ca. 14 × 21 cm) af to lag plastfolie med sort-hvide motiver trykt på forsiden. Bagsiden af arket er forsynet med en selvklæbende strimmel. Seks udskårne 3D-mærkater (det øverste lag plastfolie er i relief) kan fjernes fra arket.
                              
                           
                                 —
                              
                              
                                 Tre filtpenne med fiberspids i forskellige farver. Filtpennene er emballeret samlet i en lille plastpakning.
                              
                           Mærkaterne skal farvelægges med filtpennene og derefter anvendes til dekorationsformål.
                     Se billedet (*)
                     
                  
                  
                     4911 91 00 
                  
                  
                     Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 2 til afsnit VII og teksten til KN-kode 4911  og 4911 91 00 .
                     Varen foreligger som et sæt til detailsalg. Mærkaterne er karaktergivende for varen.
                     Tarifering under pos. 3919  er udelukket, da de udskårne 3D-mærkater ikke er flade.
                     Tarifering under pos. 3926  er udelukket, da trykket ikke er af underordnet betydning for varens primære brug (se bestemmelse 2 til afsnit VII).
                     Kapitel 49 omfatter (med få undtagelser) alle tryksager, hvis væsentlige karakter og anvendelse er bestemt af, at de er forsynet med påtryk eller illustrationer (se også de forklarende bemærkninger til HS, kapitel 49, almindelige bemærkninger, første afsnit).
                     Selvklæbende mærkater med påtryk, der er bestemt til dekorationsformål, hører under pos. 4911  (se også de forklarende bemærkninger til HS, pos. 4911 , nr. 10).
                     Varen skal derfor tariferes under KN-kode 4911 91 00 .
                  
               
            (*)  Billedet er kun vejledende.